1)

1. iedaļu “Tekstilšķiedru kritēriji” groza šādi: a) otro daļu aizstāj ar šādu: “Var izmantot jebkuru šķiedru, tostarp iepriekš minētās šķiedras, kas neatbilst tekstilšķiedru kritērijiem, ja attiecīgās šķiedras saturs izstrādājuma kopējā masā ir mazāks nekā 5 % vai ja no tās ir izgatavots polsterējums vai oderējums. Izņemot poliamīdu un poliesteri, šos tekstilšķiedru kritērijus var neievērot arī attiecībā uz: i) visu izstrādājumu, ja šķiedras satur atkārtoti pārstrādātus materiālus, kuri kopā veido vismaz 70 % no visu šķiedru masas izstrādājumā; ii) individuālām šķiedrām, kuras ir ar ekomarķējumu marķēta izstrādājuma daļa un attiecīgo šķiedru veids kopā veido vismaz 70 % no atkārtoti pārstrādāto materiālu masas izstrādājumā. Lai aprēķinātu kokvilnas procentuālo daudzumu izstrādājumā, kam jāatbilst 1.a) vai 1.b) kritērijam, atkārtoti pārstrādātās kokvilnas šķiedru saturu atskaita no minimālā noteiktā procentuālā daudzuma, izņemot bērnu, kas jaunāki par trim gadiem, apģērbā.”; b) 1. kritēriju groza šādi: i) otro un trešo ievilkumu aizstāj ar šādu: “— tikai tad, ja izdarīta norāde par bioloģiskās kokvilnas saturu saskaņā ar 28. kritēriju attiecībā uz ražošanas standartu 1.a), visai parastajai kokvilnai un IAA kokvilnai, kas sajaukta bioloģisko kokvilnu, jābūt iegūtai no ģenētiski nemodificētām šķirnēm; — lai aprēķinātu kokvilnas procentuālo daudzumu izstrādājumā, kam jāatbilst 1.b) kritērijam, bioloģiskās kokvilnas šķiedru saturu atskaita no minimālā noteiktā procentuālā daudzuma; — visai bioloģiskai un IAA kokvilnai jābūt pilnīgi izsekojamai atbilstoši 1.d) kritērijam, verifikāciju veicot uz gadā iepirktā kokvilnas daudzuma vai gatavā izstrādājuma satura pamata;”; ii) 1.a) kritērija ceturto daļu aizstāj ar šādu: “Parastai un IAA kokvilnai, kas sajaukta ar bioloģisko kokvilnu, par atbilstības pierādījumu pieņem parasto ģenētisko modifikāciju skrīninga testu, kuru veic atbilstoši ES ĢMO analīzes standartmetodēm (*1) un kura rezultāts apliecina, ka ĢMO nav izmantoti. Testē no katras izcelsmes valsts saņemtus neapstrādātas kokvilnas paraugus pirms to jebkāda veida mitrās apstrādes. IAA kokvilnas sertifikācijas shēmas, kurās nepieļauj ģenētiski modificētas kokvilnas lietošanu, pieņem par atbilstības pierādījumu. (*1) Eiropas Komisija, Eiropas Savienības ĢM pārtikas un barības references laboratorija, Qualitative GMO detection PCR methods, http://gmo-crl.jrc.ec.europa.eu/gmomethods/”;" iii) 1.b) kritēriju groza šādi: — trešās daļas otro teikumu aizstāj ar šādu: “Verifikāciju veic vai nu ik gadu katrai izcelsmes valstij, vai pamatojoties uz sertifikāciju par visu IAA kokvilnu, kas iepirkta izstrādājuma izgatavošanai.”; — piekto daļu svītro; iv) 1.c) kritērija otro un trešo daļu aizstāj ar šādu: “Aldikarbs, aldrīns, kampehlors (toksafēns), kaptafols, hlordāns, 2,4,5-T, hlordimeforms, cipermetrīns, DDT, dieldrīns, dinozebs un tā sāļi, endosulfāns, endrīns, heptahlors, heksahlorbenzols, heksahlorcikloheksāns (visi izomēri), metamidofoss, metilparations, monokrotofoss, neonikotinoīdi (klotianidīns, imidakloprīds, tiametoksāms), parations, pentahlorfenols. Kokvilnas testēšanā konstatēto uzskaitīto pesticīdu kopsumma nepārsniedz 0,5 ppm.”; v) 1.d) kritērija otrās daļas i) un ii) punktu aizstāj ar šādu: “i) uz gada bāzes: iesniedz darījumu uzskaites dokumentus un/vai rēķinus, kas dokumentē kokvilnas daudzumu, kas ik gadus tiek iepirkta no lauksaimniekiem vai ražotāju grupām, un/vai sertificētās kokvilnas kopējo masu, līdz vismaz nebalināta/nekrāsota auduma izgatavošanas posmam; ii) uz gatavā izstrādājuma bāzes: iesniedz tādus dokumentus no vērpšanas un/vai auduma ražošanas posmiem, kuros norādīts gatavajā izstrādājumā izmantotais kokvilnas daudzums. Visos dokumentos ir norādīta kokvilnas dažādo formu kontroles iestāde vai sertificētājs.”; vi) 3.a) kritērija trešo un ceturto daļu aizstāj ar šādu: “Vērtēšana un verifikācija. Pieteikuma iesniedzējs iesniedz iepriekš minētos dokumentus vai arī sagatavo testēšanas pārskatus, kuru sagatavošanai izmantota šāda testēšanas metode: IWTO Draft Test Method 59. Testē jēlvilnas lauksaimnieka vai noieta partijas par katru izcelsmes valsti (ja partija ir jauktas izcelsmes) un pirms jebkāda veida mitrās apstrādes. Katrā pārstrādes partijā testē vismaz vienu saliktu paraugu no vairākām lauksaimnieka vai noieta partijām no katras izcelsmes valsts. Salikts paraugs sastāv no: i) vilnas šķiedrām no vismaz 10 nejauši atlasītām lauksaimnieku vai noieta partijām (katrā izcelsmes valstī), ja attiecīgajai izcelsmes valstij pārstrādes partijā ir vairāk nekā 10 noieta partiju; ii) viena parauga no katras noieta vai lauksaimnieka partijas (izvēloties mazāko skaitu), kas izmantota pārstrādes partijā, ja attiecīgajai izcelsmes valstij pārstrādes partijā ir mazāk nekā 10 noieta partiju. Alternatīvi var iesniegt testēšanas pārskatus par visām pārstrādes partijā esošajām lauksaimnieku vai noieta partijām. Ja piemēro atkāpi, tad pieteikuma iesniedzējs iesniedz pierādījumus, kas apstiprina mazgāšanas iekārtas konfigurāciju, un laboratorijas testēšanas pārskatus, kuri pierāda mazgāšanas atliekās un dūņās iespējami esošo ektoparaziticīdu sašķelšanu.”;